Tira n tsekla ur teqqim ara kan tettezzi ɣef wayen i d-ttagmen seg timawit, imi ɣas akken wid ixedmen aya ɛeddan-d seg liḥala n lḥers, aya ur yeɣliq ara tilas i usnerni n tewsatin-a, d ayen yeldin tawwurt i usugen d usnulfu n ufaris aseklan aqbayli. Am wakken i d-nnulfant tewsatin tiyaḍ am tullist, ungal, amezgun Ihi ass-a ma nemmeslay-d ɣef wid yuran ɣef tsekla-a d wid i tt-d-igemren ur nezmir ara ad d-nezgel awal ɣef wid yettarun ayen d-snulfuyen d tasekla deg tallit-a.